สวัสดีครับ คือ ผมมีเพศสัมพันธ์กับแฟนในวันที่ 7 กุมภาพันธ์ ใส่ถุงยางและหลั่งนอกมีโอกาสท้องไหมครับ (แฟนผมกินยาคุมได้2วัน แผงแรก) คำถามที่2 แฟนผมหยุดกินยาคุมได้2วันจากนั้นมีเลือดออกมา จะเป็นผลข้างเคียงของยาคุม หรือ เกิดจากอาการท้องครับ
สวัสดีค่ะ หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 2 วัน แล้วมีเพศสัมพันธ์ ก็จะมีโอกาสตั้งครรภ์ได้อย่างไรก็ตาม หากหยุดทานยาคุมกำเนิดไป แล้วหลังจากนั้น 2 วัน ได้มีเลือดออกมา เลือดดังกล่าวเกิดจากการที่เยื่อบุโพรงมดลูกหลุดลอกออกมา จากการขาดการกระตุ้นจากฮอร์โมนจากยา ซึ่งไม่ได้ถือว่าผิดปกติอะไร ถือเป็นประจำเดือนที่เกิดจากยา คล้ายกับการที่เราทานยาคุมจนหมดแผง แล้วมีเลือดออกมาค่ะ และการที่มีเลือดออก ก็ย่อมแสดงว่าไม่ได้มีการตั้งครรภ์เกิดขึ้นค่ะ